ՀԱՎԵԼՎԱԾ

Եվրասիական տնտեսական
հանձնաժողովի խորհրդի 2015 թվականի
դեկտեմբերի 2-ի թիվ 91 որոշման

**ՓՈՓՈԽՈՒԹՅՈՒՆՆԵՐ**

«Օծանելիքակոսմետիկական արտադրանքի անվտանգության մասին»
Մաքսային միության տեխնիկական կանոնակարգում (ՄՄ ՏԿ 009/2011) կատարվող

1. 3-րդ հոդվածի քսանչորսերորդ պարբերությունում «կերատոլիտիկ (եղջերալուծիչ) միջոցների օգնությամբ» բառերը փոխարինել «քիմիական ազդեցության հաշվին» բառերով:

2. 5-րդ հոդվածի 9.2-րդ կետի տասներորդ պարբերությունը «ֆտորիդի» բառից հետո լրացնել «ֆտորի մոլային զանգվածի վերահաշվարկով» բառերով:

3. 6-րդ հոդվածում՝

ա) 1-ից -3-րդ կետերը շարադրել հետեւյալ խմբագրությամբ.

«1. Նախքան ՄՄ մաքսային տարածքում շրջանառության մեջ բաց թողնվելը օծանելիքակոսմետիկական արտադրանքը ենթարկվում է ՄՄ սույն տեխնիկական կանոնակարգի պահանջներին համապատասխանության գնահատման ընթացակարգին:

2. Օծանելիքակոսմետիկական արտադրանքի՝ ՄՄ սույն տեխնիկական կանոնակարգի պահանջներին համապատասխանության գնահատումն անցկացվում է հետեւյալ ձեւերով՝

համապատասխանության հավաստում՝ օծանելիքակոսմետիկական արտադրանքի, բացառությամբ 12-րդ հավելվածի համաձայն ցանկում ներառված արտադրանքի, համապատասխանության հայտարարագրման ձեւով.

ՄՄ սույն տեխնիկական կանոնակարգի 12-րդ հավելվածով նախատեսված ցանկում ներառված օծանելիքակոսմետիկական արտադրանքի պետական գրանցում:

3. ՄՄ սույն տեխնիկական կանոնակարգի 12-րդ հավելվածով նախատեսված ցանկում չներառված օծանելիքակոսմետիկական արտադրանքի համապատասխանության հայտարարագրումն իրականացվում է հետեւյալ սխեմաներից որեւէ մեկի համաձայն՝

3հ սխեմա՝ սերիական թողարկման օծանելիքակոսմետիկական արտադրանքի համար,

4հ սխեմա՝ օծանելիքակոսմետիկական արտադրանքի խմբաքանակի համար,

6հ սխեմա՝ սերիական թողարկման օծանելիքակոսմետիկական արտադրանքի համար (պատրաստողի մոտ որակի կառավարման կամ պատշաճ արտադրական գործելակերպի (ՊԱԳ) սկզբունքներին համապատասխան սերտիֆիկացված արտադրանքի արտադրության սերտիֆիկացված համակարգի առկայության դեպքում):

Օծանելիքակոսմետիկական արտադրանքի՝ ՄՄ սույն տեխնիկական կանոնակարգի պահանջներին համապատասխանության մասին հայտարարագիրը ձեւակերպվում է մեկ անվանմամբ օծանելիքակոսմետիկական արտադրանքի մեկ կամ մի քանի անվան համար:

Օծանելիքակոսմետիկական արտադրանքի համապատասխանությունը հայտարարագրելիս հայտատու կարող է լինել ՄՄ անդամ պետության տարածքում դրա օրենսդրությանը համապատասխան որպես անհատ ձեռնարկատեր գրանցված այն ֆիզիկական կամ իրավաբանական անձը, որը հանդիսանում է որպես պատրաստող կամ ներմուծող (վաճառող) կամ պատրաստողի կողմից լիազորված անձ։

Օծանելիքակոսմետիկական արտադրանքի համապատասխանությունը հայտարարագրելիս հայտատու կարող է լինել՝

3հ եւ 6հ սխեմաների համար՝ պատրաստողը (պատրաստողի կողմից լիազորված անձը),

4h սխեմայի համար՝ պատրաստողը կամ ներմուծողը (վաճառողը) կամ պատրաստողի կողմից լիազորված անձը:».

բ) 4-րդ կետի երկրորդ պարբերությունը շարադրել հետեւյալ խմբագրությամբ.

«Օծանելիքակոսմետիկական արտադրանքի պետական գրանցումն իրականացնում է ՄՄ անդամ պետության՝ նշված աշխատանքների իրականացման համար այդ պետության օրենսդրությանը համապատասխան լիազորված մարմինը (այսուհետ՝ գրանցման մարմին): Պետական գրանցման մասին վկայականը տրվում է մեկ անվանմամբ օծանելիքակոսմետիկական արտադրանքի մեկ կամ մի քանի անվան նկատմամբ եւ գործում է մինչեւ այդ անվան մեջ եւ (կամ) բաղադրագրում այնպիսի փոփոխություններ կատարելը, որոնք հանգեցնում են անվտանգության ցուցանիշների փոփոխության: Օծանելիքակոսմետիկական արտադրանքի պետական գրանցումն իրականացնելիս հայտատու կարող է լինել ՄՄ անդամ պետության տարածքում դրա օրենսդրության համապատասխան որպես անհատ ձեռնարկատեր գրանցված այն ֆիզիկական կամ իրավաբանական անձը, որը հանդիսանում է պատրաստող կամ ներմուծող (վաճառող) կամ պատրաստողի կողմից լիազորված անձ։».

գ) 5-րդ կետը չորրորդ պարբերությունից հետո լրացնել հետեւյալ բովանդակությամբ պարբերությամբ.

«- մատակարարման պայմանագիրը եւ ապրանքն ուղեկցող փաստաթղթերը (4հ սխեմա),».

դ) լրացնել հետեւյալ բովանդակությամբ 7–րդ կետ.

«7. 3հ եւ 6հ սխեմաների համաձայն օծանելիքակոսմետիկական արտադրանքի համապատասխանությունը հայտարարագրելիս ՄՄ սույն տեխնիկական կանոնակարգի պահանջներին օծանելիքակոսմետիկական արտադրանքի համապատասխանության մասին հայտարարագիրը գործում է մինչեւ այդ արտադրանքի անվան մեջ եւ (կամ) բաղադրագրում այնպիսի փոփոխություններ կատարելը, որոնք հանգեցնում են անվտանգության ցուցանիշների փոփոխությանը, սակայն ոչ ավելի, քան ՄՄ սույն տեխնիկական կանոնակարգով սահմանված գործողության ժամկետը:

Օծանելիքակոսմետիկական արտադրանքի համապատասխանությունը 3հ սխեմայի համաձայն հայտարարագրելիս ՄՄ սույն տեխնիկական կանոնակարգի պահանջներին օծանելիքակոսմետիկական արտադրանքի համապատասխանության մասին հայտարարագրի գործողության ժամկետը կազմում է 5 տարուց ոչ ավելի, 6հ սխեմայի համաձայն հայտարարագրելիս՝ 7 տարուց ոչ ավելի, 4հ սխեմայի համաձայն հայտարարագրելիս սահմանվում է՝ հաշվի առնելով արտադրանքի պիտանելիության ժամկետը:»:

4. Նշված տեխնիկական կանոնակարգի 2-րդ հավելվածում՝

ա) 1ա դիրքի 7-րդ վանդակից հանել «միջոցների մեջ» բառերը,

բ) 10-րդ դիրքի 7-րդ վանդակի տեքստից հանել «պարունակում է ֆենիլենդիամիններ» բառերը,

գ) 44-րդ դիրքի 7-րդ վանդակի տեքստը շարադրել հետեւյալ խմբագրությամբ.

«պարունակում է դիմեթիլոլ էթիլեն թիոմիզանյութ»,

դ) 50-րդ դիրքի 7-րդ վանդակում «եւ» բառը փոխարինել «կամ» բառով,

ե) 59–րդ դիրքի՝

4-րդ վանդակում «փոշի (պուդրա)՝ մինչեւ երեք տարեկան երեխաների համար» բառերը փոխարինել «փոշենման արտադրանք՝ նախատեսված մինչեւ երեք տարեկան երեխաների համար» բառերով,

7-րդ վանդակում «փոշու (պուդրայի) ներթափանցումը» բառերը փոխարինել «փոշու ներթափանցումը» բառերով,

զ) 98-րդ դիրքի 7-րդ վանդակում «համար (2)» բառերը փոխարինել «համար (11)» բառերով,

է) լրացնել հետեւյալ բովանդակությամբ ծանոթագրություն.

«Ծանոթագրություն: Բերանի խոռոչի հիգիենայի միջոցներում ֆտորի առավելագույն թույլատրելի կոնցենտրացիան նշվում է ֆտորի մոլային զանգվածի վերահաշվարկով՝ արտահայտված տոկոսներով կամ մգ/մկ-ով կամ մասնիկ/միլիոն(ppm.)-ով:»:

5. Նշված տեխնիկական կանոնակարգի 3-րդ հավելվածի 3-րդ, 9-րդ, 21-րդ, 25-րդ, 27-րդ, 28-րդ, 31-րդ, 35-րդ, 37-րդ, 44-րդ, 60-րդ, 75-րդ, 76-րդ, 79-րդ եւ 80-րդ դիրքերի 3-րդ վանդակից հանել ծանոթագրության «(2)» նշանը:

6. Նշված տեխնիկական կանոնակարգի 6-րդ հավելվածի՝

ա) 2-րդ դիրքի հինգերորդ պարբերությունը երկրորդ վանդակում շարադրել հետեւյալ խմբագրությամբ.

«- պիլինգներ՝ էնզիմների հիմքով, սկրաբներ, գոմաժներ, էքսֆոլիանտներ,»,

բ) 3-րդ դիրքի երկրորդ վանդակից հանել «, որոնց կազմում պարունակվում են կերատոլիտիկներ» բառերը:

7. Նշված տեխնիկական կանոնակարգի 8-րդ հավելվածի՝

ա) 4-րդ դիրքի երկրորդ վանդակում «սկրաբներ, պիլինգներ» բառերը փոխարինել «պիլինգներ՝ էնզիմների հիմքով, սկրաբներ, գոմաժներ, էքսֆոլիանտներ» բառերով,

բ) 16-րդ դիրքի երկրորդ վանդակից հանել «, որոնց կազմում պարունակվում են կերատոլիտիկներ» բառերը,

գ) աղյուսակից հետո տեքստը փոխարինել հետեւյալ բովանդակությամբ ծանոթագրությամբ.

«Ծանոթագրություն: Թունաբանական գնահատումն իրականցվում է կամ մաշկը գրգռող ազդեցությունը եւ լորձաթաղանթների վրա ազդեցությունը որոշելու (օգտագործելով լաբորատոր կենդանիներ) կամ ընդհանուր թունավոր ազդեցությունը որոշելու միջոցով (in vitro (կենդանի օրգանիզմից դուրս` արհեստական պայմաններում) այլընտրանքային մեթոդներով):»:

8. Նշված տեխնիկական կանոնակարգի 9-րդ հավելվածի 4-րդ դիրքի երկրորդ վանդակում «սկրաբներ, պիլինգներ» բառերը փոխարինել «պիլինգներ՝ էնզիմների հիմքով, սկրաբներ, գոմաժներ, էքսֆոլիանտներ» բառերով:

9. Նշված տեխնիկական կանոնակարգի 12-րդ հավելվածի 12-րդ կետը լրացնել «(ֆտորի մոլային զանգվածի վերահաշվարկով)» բառերով: